text: दरअसल जिन्ना की तस्वीर पर विवाद पिछले दिनों अलीगढ़ के भाजपा विधायक सतीश गौतम के एक पत्र के बाद शुरू हुआ, जिसमें उन्होंने अलीगढ़ मुस्लिम यूनिवर्सिटी के चांसलर तारिक से पूछा कि आखिर जिन्ना की तस्वीर विश्वविद्यालय में क्यों लगी हुई है ? जिन्ना भारत के बंटवारे के मुख्य खलनायक माने जाते हैं, और आये दिनों पाकिस्तान की हरकतों से साफ़ हो जाता है कि पाकिस्तान की नियत भारत के प्रति कभी दोस्ताना नहीं हो सकती है। यह पत्र जब मीडिया में आया तो पूरे मामले ने तूल पकड़ लिया, जो लोग जिन्ना की तस्वीर का समर्थन कर रहे थे, वह पुलिस से उलझे, और पुलिस को आखिरकर लाठी चलानी पड़ी।